אבאדו ניצח על הפילהרמונית של וינה בפעם הראשונה בשנת 1965, בקונצרט בפסטיבל זלצבורג. בשנים 1972-1986 הוא היה מנצח ומנהל אמנותי של תזמורת בלה סקאלה. בתקופתו התזמורת בנוסף לליווי אופרה החל לנגן יצירות באופן עצמאי, עם נגנים מוזמנים למשל עם סילביה מרקוביץ'. הוא כיהן כמנהל מוזיקלי של האופרה של וינה משנת 1986 עד 1991, עם הפקות ראויות להיזכר כמו בוריס גודונוב המקורי של מוסורגסקי וחובנשצ'ינה שלו, אופרה שאין מרבים להשמיע, פיראבראס של שוברט והמסע לריימס של רוסיני.
אבאדו היה מנצח ראשי של התזמורת הסימפונית של לונדון משנת 1979 עד 1987, ובשנת 1989 החליף את הרברט פון קאראיאן כמנצח ראשי של הפילהרמונית של ברלין, משרה שממנה פרש בשנת 2002.
הוא ביצע והקליט מגוון רחב של יצירות רומנטיות, וידוע גם בפרשנויותיו ליצירות מודרנית משל שנברג, שטוקהאוזן ולואיג'י נונו.
בשנת 1988 ייסד את פסטיבל המוזיקה וין מודרן, שהתרחב מאז והקיף את כל היבטי האמנות המודרנית. הפסטיבל הבין-תחומי הזה התקיים מדי שנה בניהולו של אבאדו.
בשנת 2000 התגלה סרטן בקיבתו. אבאדו נאבק במחלה במשך שנים, עבר ניתוחים קשים ונאלץ לקבל על עצמו דיאטה קפדנית. חזותו השתנתה, הוא רזה מאוד ועבד מעט מאוד, בעיקר על יצירות אהובות עליו במיוחד.
הוא קנה לו שם בעבודתו עם מוזיקאים צעירים. היה המייסד והמנהל המוזיקלי של תזמורת הנוער של האיחוד האירופי (1978) ותזמורת הנוער על שם גוסטב מאהלר (1986).
פרסים שבהם זכה.
קלאודיו אבאדו קיבל פרסים ואותות הוקרה רבים, בהם:
מלבד פרסים זכה בפרסים נוספים וכמו כן קיבל תואר דוקטור לשם כבוד מאוניברסיטאות פרארה, קיימברידג', אברלין והוואנה.
הלל פרלמן
בבל העתיקה
עמנואל &quot;מאנו&quot; ג'ינובילי
רייצ'ל גרין
רייצ'ל קארן גרין (באנגלית: Rachel Karen Green; נולדה ב-5 במאי 1969) היא דמות בדיונית בקומדיית המצבים האמריקאית חברים (1994–2004). הדמות מגולמת על ידי ג'ניפר אניסטון, אשר קיבלה פרס אמי, פרס גילדת שחקני המסך ופרס גלובוס הזהב על תפקידה בסדרה.
רקע.
רייצ'ל גרין מופיעה לראשונה בסדרה בפרק הפיילוט, כשהיא רצה אל תוך בית הקפה "סנטרל פרק" בשמלת כלה ספוגת מי גשם. רייצ'ל ברחה מחתונתה עם בארי פרבר, אורתודנט עשיר, לאחר שהבינה שהיא לא באמת אהבה אותו, ורצתה למעשה את הקערה שהם קיבלו כמתנת חתונה יותר מאשר אותו.
הוריה של רייצ'ל מוצגים כעשירים, וציניים לגבי חייה העצמאיים בעיר. אמה, המגולמת על ידי מרלו תומאס, סנובית באופן קומי, ואביה, המגולם על ידי רון ליבמן, מחמיר ומאיים, אף על פי שבעונה השישית מתברר כי הוא גאה ברייצ'ל על הצלחתה בחייה העצמאיים.
באחד הפרקים, גאנת'ר, מנהל בית הקפה שואל אותה מתי יום הולדתה והיא עונה לו שב-5 במאי. אולם, בפרק אחר שוטר אומר שהיא בת מזל דלי, דבר המגביל את יום הולדתה בין התאריכים 21 בינואר ל-19 בפברואר. בפרק "כולם בני שלושים" בעונה השביעית, רייצ'ל חוגגת את יום הולדתה ה-30 לצד פלשבקים של ימי ההולדת ה-30 האחרים של החבורה, כלומר מסתבר כי היא הצעירה ביותר מביניהם.
במהלך הסדרה אחיותיה של רייצ'ל מופיעות במספר פרקים. איימי (כריסטינה אפלגייט), מוצגת כחצופה וחסרת טאקט, בעוד ג'יל (ריס וית'רספון) מוצגת כמפונקת.
רייצ'ל מנהלת לסירוגין מערכת יחסים עם רוס גלר, שבמהלכה היא נכנסת להריון ומביאה לעולם את בתם אמה. הריונה של רייצ'ל היה השני בחבורה לאחר שפיבי הייתה אם פונדקאית עבור אחיה ואשתו. הסדרה מסתיימת בחזרתם של רוס ורייצ'ל זה אל זו, לאחר שרייצ'ל הייתה אמורה לטוס לפריז לעבוד אצל לואי ויטון. לפי הסדרה ג'ואי, סדרה בת, בכיכובו של מאט לבלנק מסתבר כי הזוג התחתן לאחר סיום הסדרה, כאשר ג'ואי אומר שכל חבריו התחתנו והקימו משפחה.
משפחה.
אביה של רייצ'ל הוא רופא ואמה עקרת בית. ההורים שלה היו אומללים ביחד, וכלל לא דיברו אחד עם השני. הם לא נפרדו כי הדבר לא היה מקובל בחברה, והיה "נוח" להישאר ביחד עם הכסף והבית ללא עירוב עורכי דין ובית משפט. כשהאם ראתה עד כמה טוב רייצ'ל מסתדרת לאחר שעזבה את בארי, היא מחליטה לעזוב את בעלה. מאז הגירושין הוריה של רייצ'ל לא מסוגלים להיות יחד באותו החדר.
לרייצ'ל יש שתי אחיות:
קשרים בין רייצ'ל ל"חברים".
רוס.
רוס ורייצ'ל גדלו באותה שכונה והתראו הרבה מאחר שרייצ'ל הייתה החברה הטובה ביותר של אחותו הקטנה – מוניקה גלר. רוס היה מאוהב ברייצ'ל מאז כיתה ט', אבל לא פעל בנידון כי התבייש. הוא גדול ממנה בשנה-שנתיים. רוס ורייצ'ל נפגשים לראשונה *בתוכנית* כאשר רוס מספר על נישואיו הכושלים עם אשתו לשעבר הלסבית, ואת כל רצונותיו להיות נשוי שוב. מיד אחרי שאומר "אני רק רוצה להיות נשוי שוב" נכנסת רייצ'ל בשמלת כלה, מאושרת לראות את מוניקה-חברתה הטובה מהתיכון.
רוס מאוהב ברייצ'ל מאז כיתה ט',הוא אובססיבי לגביה מאז ומתמיד, ובערך מחצית מחייו ניסה להדחיק את רגשותיו אליה, וזו הסיבה שהתחתן עם קרול.
לאחר שנה של התאהבות מוחלטת של רוס ברייצ'ל, צ'נדלר מבקש מרוס שיתגבר עלייה כבר ואומר "זה לעולם לא יתממש". רוס נוסע לסין לענייני עבודה, ובינתיים רייצ'ל מגלה שרוס מאוהב בה, מפליטת פה של צ'נדלר. אחרי מחשבה רבה רייצ'ל הבינה שיש לה רגשות גדולים לרוס והיא מחליטה לנסוע לשדה התעופה לאסוף אותו ולספר לו-שהיא אוהבת אותו בחזרה.
אך רוס חוזר עם חברה: ג'ולי. ואז במשך כ7 פרקים רייצ'ל סובלת מהיותם יחדיו, עד שרוס מגלה שיש לה רגשות כלפיו. רייצ'ל יצאה לדייט כדי להתגבר על רוס ובזמן הדייט-הבחור המליץ לה לסגור מעגל, לכן היא מתקשרת אל רוס ומשאירה הודעה על כך שהיא התגברה עליו. רוס שמע זאת ולא ידע במי לבחור - ברייצ'ל או בג'ולי. צ'נדלר הציע שיכין רשימת יתרונות וחסרונות, ורייצ'ל נבחרה. השמחה חוזרת לקשר שבין רוס ורייצ'ל עד שהאחרונה מגלה את "רשימת החסרונות". היא חשה כה פגועה מכך שהאדם שהיא הכי סמכה עליו בעולם, הכין רשימה של חסרונותיה ורואה בכל זה סיבה לא להיות איתה. בסופו של דבר, היא סולחת לו לאחר שהיא רואה קלטת ישנה מתקופת התיכון שלה ושל מוניקה, שבה מתגלה כי רוס התכונן ללוות את רייצ'ל לנשף הסיום שלה כאשר חשבו בתחילה שבן זוגה הבריז לה. רייצ'ל מבינה שוב כמה רוס אוהב אותה כבר מאז, והשניים חוזרים להיות זוג למשך שנה.
במהלך העונה השלישית רייצ'ל מקבלת עבודה בבלומינגדיילס ולשם כך נעזרת בבחור בשם מארק. רוס מקנא במארק שמבלה את כל היום עם רייצ'ל ומאוכזב מכך שהם לא מתראים כלל מפני שהיא עסוקה בעבודה. רוס בטוח שמארק מאוהב ברייצ'ל והשניים רבים על כך כל הזמן, עד שהם מחליטים לקחת הפסקה ממערכת היחסים. מאוחר יותר באותו היום רייצ'ל מצלצלת לרוס ומתנצלת וגם הוא מתנצל, עד שהוא שומע את מארק ברקע. רוס שוכב עם בחורה נאה שמדברים עליה כל העונה בתור "הבחורה מהזירוקס עם הפירסינג בפופיק". רייצ'ל באה אליו בבוקר כדי להתנצל ולחזור להיות ביחד, אבל כשהיא מגלה שהוא שכב עם מישהי אחרת הם נפרדים עד העונה העשירית. נפתחת המריבה שלהם לגבי האם רייצ'ל הייתה צריכה לסלוח לרוס.
רוס ורייצ'ל כמעט חוזרים במספר נקודות במהלך הסדרה:
בסוף העונה העשירית רוס ורייצ'ל הופכים לזוג. בסדרת ההמשך שעוסקת בחייו של ג'ואי בלוס אנג'לס, נרמז שרוס ורייצ'ל התחתנו והקימו משפחה כשהוא אמר שכל החברים שלו התחתנו והקימו משפחות.
אמה.
רייצ'ל ילדה בת לרוס בסוף העונה השמינית. הלידה הייתה ארוכה ומייגעת, יותר מ-21 שעות של צירים חזקים. רייצ'ל מתגלה כאמא מגוננת ותקיפה. בפרק 11 בעונה התשיעית רייצ'ל מגיעה לעבודה עם אמה בפעם הראשונה, ומישהו חושב שהיא בן והיא נותנת לו אגרוף בפרצוף. לאורך הסדרה לומדת רייצ'ל להיות אם טובה לאמה.
פאולו.
כאשר רוס מנסה להגיד בפעם הראשונה לרייצ'ל כי הוא אוהב אותה קופץ על ראשו חתול שמתברר לאחר חיפוש בבניין כחתולו של פאולו.
פאולו הוא שכנם בבניין, הוא איטלקי שלא מבין מילה באנגלית, לאחר שרייצ'ל פוגשת בפאולו היא מתאהבת בו ומנהלת איתו מערכת יחסים למשך כמה פרקים.
פאולו ורייצ'ל נפרדים מכיוון שפאולו ניסה לפתות את פיבי, חברתה של רייצ'ל ומסז'יסטית במקצועה, להעניק לו קצת יותר ממסאז'.
ג'ואי.
ג'ואי ורייצ'ל הם חברים קרובים, שהייתה ביניהם גם מערכת יחסים רומנטית קצרה. היא התחילה בעונה השמינית כשג'ואי החליט לעזור לרייצ'ל מכיוון שהיא לא יכולה לצאת יותר לדייטים, והוציא אותה לדייט. ג'ואי מתאהב ברייצ'ל ואחרי שהוא מדבר עם רוס על הרגשות שלו הוא מחליט לספר לה. היא לא מחזירה לו אהבה, אבל אחרי פרק אחד בו הם מובכים אחד מהשני הם חוזרים להיות חברים כרגיל.
בסוף עונה זו, אחרי שרייצ'ל יולדת, היא מצוברחת מהעובדה שהיא צריכה לגדל את אמה ללא בעל. אמא של רוס נותנת לרוס טבעת שיציע לרייצ'ל נישואין, והוא שם אותה בכיס של המעיל שלו. ג'ואי מוצא את הטבעת במעיל של רוס ומציג אותה לרייצ'ל כשהוא כורע ברך. רייצ'ל חושבת שהוא מציע לה נישואין ומסכימה, וג'ואי בוהה בה בתדהמה. בסופו של דבר העניין מסתדר ומובהר, והשניים שוב חוזרים להיות חברים.
לקראת סוף העונה התשיעית רייצ'ל מתאהבת בג'ואי, אחרי שרואה סצנה אהבה בסדרת הטלוויזיה "ימי חיינו". בסוף העונה התשיעית ג'ואי והחברה שלו נפרדים והוא מבין שרייצ'ל אוהבת אותו. הוא מנשק אותה והם כמעט שוכבים, אבל מחליטים להגיד לרוס קודם ולראות איך הוא מתמודד עם זה. רוס לא לוקח את הבשורה טוב, אבל בסוף משלים איתה. רייצ'ל וג'ואי נפרדים אחרי שהם מבינים שהם לא מסוגלים להיות זוג כי החברות שלהם חזקה מדי, ושוב נפרדים וחוזרים להיות חברים כרגיל.
מוניקה.
מוניקה ורייצ'ל היו החברות הכי טובות בימי התיכון, אך בסופו הקשר התרופף אך המשיך והתחזק מהפרק הראשון.